རིམ་བཞིན་འགྲེམས་སྟོན་ཁང་རྒྱ་སྐྱེད་དང་དེང་དུས་དང་མཐུན་པའི་སྒྲིག་བཟོ་བྱས།ད་ལྟའི་ཆར་འཛམ་གླིང་ནང་རིན་ཐང་ཆེ་ཤོས་སུ་གྱུར་པའི་བོད་ཀྱི་རིག་དངོས་མང་དག་ཅིག་འགྲེམས་སྟོན་ཞུ་བཞིན་ཡོད།དཔེར་ན།ཤིང་རྐོས་ལས་གྲུབ་པའི་སྤྱན་རས་གཟིགས་ཀྱི་བློས་བསླངས་པའི་དཀྱིལ་འཁོར་དང༌།དར་སྐུད་འཇའ་བསྒྲིགས་ལས་གྲུབ་པའི་རྗེ་བཙུན་འཕགས་མ་སྒྲོལ་མའི་གཞལ་ཡས་ཁང།ྋགོང་ས་ྋསྐུ་ཕྲེང་བཅུ་གསུམ་པ་ཆེན་པོས་བཀོད་མངགས་གནང་བ་ཁོང་གི་སྐུ་ཚད་དང་མཉམ་པའི་ཟངས་གྲུབ་སྤྱན་རས་གཟིགས་ཀྱི་སྐུ་བརྙན།མི་ཚད་དང་མཉམ་པའི་མཉམ་མེད་རྗེ་ཙོང་ཁ་པ་བློ་བཟང་གྲགས་པ་མཆོག་གི་སྐུ་འདྲ་སོགས་ཤིན་ཏུ་དཀོན་རིགས་ཀྱི་རིག་དངོས་རྩ་ཆེ་མང་པོ་བཞུགས་ཡོད།